Sergejs Šoigu

Sergejs Šoigu (, ; dzimis ) ir tiviešu tautības Krievijas Federācijas politiķis un armijas ģenerālis, bijušais aizsardzības ministrs (2012–2024). Krievijas Federācijas Drošības padomes pastāvīgais loceklis. Līdzatbildīgs par 2022. gada Krievijas iebrukumu Ukrainā un citām militārām agresijām.

 Dzīvesgājums 

Dzimis 1955. gadā Čadanas pilsētā Tivas Autonomajā apgabalā tiviešu žurnālista un PSKP funkcionāra Kužegeta Šoigu un viņa sievas zootehniķes Aleksandras, dzimušas Kudrjavcevas, ģimenē.
1977. gadā viņš absolvēja Krasnojarskas politehnisko institūtu un strādāja dažādos Sibīrijas rūpniecības uzņēmumos.

1990. gadā pārcēlās uz dzīvi Maskavā, bija Krievijas Federācijas (KF) civilās aizsardzības, ārkārtas situāciju un stihisko nelaimju likvidācijas ministrs (1994—2012), Maskavas apgabala gubernators (2012). No 2012. līdz 2024. gadam vadīja Krievijas Federācijas Aizsardzības ministriju.

2024. gada jūnijā Starptautiskā Krimināltiesa izdeva  Krievijas Bruņoto spēku Ģenerālštāba priekšnieka Valērija Gerasimova un bijušā aizsardzības ministra Sergeja Šoigu aresta orderus, apsūdzot viņus kara noziegumos un noziegumos pret cilvēci, ko Krievijas karaspēks pastrādāja karadarbībā Ukrainā.Starptautiskā Krimināltiesa izdevusi Krievijas armijas vadoņu Šoigu un Gerasimova aresta orderus lsm.lv 2024. gada 25. jūnijā

 Atsauces 

 Ārējās saites 

Kategorija:1955. gadā dzimušie
Kategorija:Krievijas politiķi
Kategorija:Tivā dzimušie
Kategorija:Ar Aleksandra Ņevska ordeni apbalvotie (Krievija)
Kategorija:Ar Goda ordeni apbalvotie
Kategorija:Ar ordeni "Par personīgo drosmi" apbalvotie
Kategorija:Krievijas Federācijas Varoņi